*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 22ας Δεκεμβρίου 1983

για παροχή άδειας στην Ομοσπονδιακή Δημοκρατία της Γερμανίας να περιορίσει την εμπορία σπόρων ορισμένων ποικιλιών καλλιεργούμενων φυτικών ειδών

(Το κείμενο στη γερμανική γλώσσα είναι το μόνο αυθεντικό)

(84/23/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 70/457/ΕΟΚ του Συμβουλίου της 29ης Σεπτεμβρίου 1970 περί του κοινού καταλόγου των ποικιλιών καλλιεργούμενων φυτικών ειδών (1), όπως τροποποιήθηκε τελευταία από την οδηγία 80/1141/ΕΟΚ του Συμβουλίου της 8ης Δεκεμβρίου 1980 (2), και ιδίως το άρθρο 15 παράγραφοι 2, 3 και 7,

την αίτηση που κατατέθηκε από την Ομοσπονδιακή Δημοκρατία της Γερμανίας,

Εκτιμώντας:

ότι, σύμφωνα με τις διατάξεις του άρθρου 15 παράγραφος 1 της προαναφερθείσας οδηγίας, οι σπόροι ή το αναπαραγωγικό υλικό που ανήκουν στις ποικιλίες των καλλιεργούμενων φυτικών ειδών, που έχουν γίνει επίσημα δεκτά κατά τη διάρκεια του έτους 1981 τουλάχιστον σε ένα από τα κράτη μέλη και, επιπλέον, αντιστοιχούν στις προϋποθέσεις που προβλέπονται στην ίδια οδηγία, δεν υπόκεινται πλέον εντός της Κοινότητας ως προς την ποικιλία, και από τις 31 Δεκεμβρίου 1983, σε κανέναν περιορισμό για εμπορία·

ότι, εν πάση περιπτώσει, το άρθρο 15 παράγραφος 2 της προαναφερθείσας οδηγίας προβλέπει ότι σ' ένα κράτος μέλος μπορεί να δοθεί, κατόπιν αιτήσεώς του, η άδεια να απαγορεύει την εμπορία των σπόρων και του αναπαραγωγικού υλικού ορισμένων ποικιλιών·

ότι η Ομοσπονδιακή Δημοκρατία της Γερμανίας έχει υποβάλει παρόμοια αίτηση για ορισμένες ποικιλίες διαφόρων ειδών·

ότι οι εν λόγω ποικιλίες αραβοσίτου δεν υπέστησαν στην Ομοσπονδιακή Δημοκρατία της Γερμανίας τους επίσημους ελέγχους καλλιέργειας, όσον αφορά την καλλιεργητική αξία και χρήση τους, λόγω της γερμανικής αιτήσεως·

ότι οι εν λόγω ποικιλίες αραβοσίτου έχουν δείκτη FAO κατηγοριών ωριμάνσεως ανώτερο από 350· ότι πρέπει να σημειωθεί ότι οι χειμερινές ποικιλίες βρώμης και οι ποικιλίες αραβοσίτου με δείκτη FAO κατηγοριών ωριμάνσεως ανώτερο από 350 δεν είναι κατάλληλες ακόμη για καλλιέργεια στην Ομοσπονδιακή Δημοκρατία της Γερμανίας, για όλους τους σκοπούς για τους οποίους καλλιεργούνται (άρθρο 15 παράγραφος 3 στοιχείο γ) δεύτερη περίπτωση της προαναφερθείσας οδηγίας)·

ότι για την ποικιλία Mary (Festuca rubra) είναι δυνατόν να διαπιστωθεί, βάσει των αποτελεσμάτων των πειραμάτων, ότι στην Ομοσπονδιακή Δημοκρατία της Γερμανίας δεν είναι επαρκώς ομοιογενής, όσον αφορά ορισμένο αριθμό χαρακτηριστικών (άρθρο 15 παράγραφος 3 στοιχείο α) τρίτη περίπτωση της προαναφερθείσας οδηγίας), σύμφωνα με τους εθνικούς κανόνες που ρυθμίζουν την αποδοχή των ποικιλιών στην Ομοσπονδιακή Δημοκρατία της Γερμανίας και εφαρμόζονται στο πλαίσιο των ισχυουσών κοινοτικών διατάξεων·

ότι για την ποικιλία Multimo (Lolium multiflorum) είναι δυνατόν να διαπιστωθεί, βάσει των αποτελεσμάτων των πειραμάτων, ότι στην Ομοσπονδιακή Δημοκρατία της Γερμανίας δεν διακρίνεται από άλλες ποικιλίες που γίνονται αποδεκτές (άρθρο 15 παράγραφος 3 στοιχείο α) πρώτη περίπτωση της προαναφερθείσας οδηγίας), σύμφωνα με τους εθνικούς κανόνες που ρυθμίζουν την αποδοχή των ποικιλιών στην Ομοσπονδιακή Δημοκρατία της Γερμανίας και εφαρμόζονται στο πλαίσιο των ισχυουσών κοινοτικών διατάξεων·

ότι, ως εκ τούτου, πρέπει να ικανοποιηθεί πλήρως η αίτηση της Ομοσπονδιακής Δημοκρατίας της Γερμανίας που αφορά το σύνολο των ποικιλιών αυτών·

ότι, για την περίπτωση της ποικιλίας Capdur (σκληρός σίτος), η αίτηση εξετάζεται διεξοδικά επί του παρόντος από την Επιτροπή · ότι είναι αδύνατο, πριν από τη λήξη της προθεσμίας που αναφέρεται στο άρθρο 15 παράγραφος 1 της προαναφερθείσας οδηγίας, να γίνει εξέταση αυτής της ποικιλίας·

ότι, ως εκ τούτου, ενδείκνυται να παραταθεί κατά το απαραίτητο διάστημα, όσον αφορά την Ομοσπονδιακή Δημοκρατία της Γερμανίας, η εν λόγω προθεσμία ώστε να καταστεί δυνατός ο πλήρης έλεγχος της αιτήσεως για την εν λόγω ποικιλία (άρθρο 15 παράγραφος 7 της προαναφερθείσας οδηγίας)·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων και Γεωργικών, Δενδροκηπευτικών και Δασικών Φυτών προς Φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Δίδεται η άδεια στην Ομοσπονδιακή Δημοκρατία της Γερμανίας να απαγορεύσει, σε όλο το έδαφός της, την εμπορία των σπόρων των ακόλουθων ποικιλιών που δημοσιεύονται στον κοινό κατάλογο των ποικιλιών των καλλιεργούμενων φυτικών ειδών του 1984:

Ι. Κτηνοτροφικά φυτά

1. Festuca rubra L.

Mary

2. Lolium multiflorum Lam.

Multimo

ΙΙ. Σιτηρά

Zea mays L.

1.2 // Arizona Cantaleso Cardinal Civa Damon Eva Mida Ornella Pol Ricca Rosmarino PX 46 Ticino Vindex Adige Albion G. 4524 Avocado PX 48 Caprera Centauro Comet Dint G. 4540 Divo Dora Elk G. 4533 Libeccio Lux Mirella Scirocco Sparviero Super Unianjou 158 Altair Ariella Big 888 Ductor Gheppio // Livenza Magno Nibbio Palanka Pulsar Reso Split Toro Urano Aquila Fenix G. 4727 Lorena Mincio Poiana Robur Rondo Smederevo Tagliamento Topola Asparel Autan Cob 480 Fuego Fulvia Juby Lark Loumil Moire Noval Ogalo Rebel Silex Tera Turbo

Άρθρο 2

Η άδεια η οποία προβλέπεται στο άρθρο 1 ανακαλείται μόλις διαπιστωθεί ότι οι προϋποθέσεις υπό τις οποίες χορηγήθηκε δεν πληρούνται πλέον.

Άρθρο 3

Η Ομοσπονδιακή Δημοκρατία της Γερμανίας γνωστοποιεί στην Επιτροπή την ημερομηνία και τις διατυπώσεις σύμφωνα με τις οποίες κάνει χρήση της άδειας που προβλέπεται στο άρθρο 1. Η Επιτροπή πληροφορεί περί αυτού τα υπόλοιπα κράτη μέλη.

Άρθρο 4

Η προθεσμία που αναφέρεται στο άρθρο 15 παράγραφος 1 της οδηγίας 70/457/ΕΟΚ παρατείνεται, για την Ομοσπονδιακή Δημοκρατία της Γερμανίας, μετά τις 31 Δεκεμβρίου 1983 και μέχρι τις 31 Μαρτίου 1984 για τις εξής ποικιλίες:

Σιτηρά:

Triticum Durum desf

Capdur.

Άρθρο 5

Η παρούσα οδηγία απευθύνεται στην Ομοσπονδιακή Δημοκρατία της Γερμανίας.

Βρυξέλλες, 22 Δεκεμβρίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 225 της 12. 10. 1970, σ. 1.

(2) ΕΕ αριθ. L 341 της 16. 12. 1980, σ. 27.